31. ΠΡΑΞΙΣ ΕΠΙΤΡΟΠΗΣ ΥΠΟΥΡΓΩΝ Αριθ. 721 της 23 Μαΐου /14 Ιουλ. 1960 (ΦΕΚ Α' 102) Περί εφαρμογής των διατάξεων του Ν.Δ. 3000/54 επί ενίων περιπτώσεων κατεδαφίσεως οικιών εξ αναγκαστικής απαλλοτριώσεως. Λαβούσα υπ' όψιν: α)την υπ' αριθ. 947 από 27.5.1958 απόφασιν του Υπουργικού Συμβουλίου" περί συστάσεως Επιτροπής Υπουργών δια την υπ αυτής άσκησιν απασών των περιωρισμένου υπηρεσιακού χαρακτήρος αρμοδιοτήτων του Υπουργικού Συμβουλίου", ως και την συμπληρώσασαν ταύτην υπ' αριθ. 951 από 7.6.1958 ομοίαν του. β)Σχετικήν εισήγησιν του κ. Υφυπουργού Οικισμού, αποφασίζει: Εγκρίνει την εφαρμογήν των διατάξεων του Ν.Δ. 3000/54 "περί αποζημιώσεως κυρίων και ενοικιοστασιακών μισθωτών εν περιπτώσει αναγκαστικής απαλλοτριώσεως" εις τας κάτωθι περιπτώσεις κατεδαφίσεως οικοδομών συνεπεία της εφαρμογής του εγκεκριμένου ρυμοτομικού σχεδίου της πόλεως Αθηνών: 1)Εν τη διασταυρώσει της Ιεράς οδού και της οδού Θηβών. 2)Εις τη οδόν Φειδιππίδου. 3)Εις την Λεωφόρον Αλεξάνδρας. 4)Εις την πλατείαν Λαρίσης. 5)Εν τη διασταυρώσει των οδών Κλεομένους, Αριστείδου, Ξανθίππου, 6)Εις την οδόν Θόλου. 7)Εις την οδόν Αχαρνών, περιλαμβανομένης και της πλατείας Αγίου Νικολάου (Κ. Πατήσια). 8)Εις την οδόν Αμαρισίας Αρτέμιδος (Αμαρούσιον). 9)Εις την πλατείαν Ηλεκτρικού Σταθμού Αμαρουσίου. 10)Εις την Λεωφόρων Θησέως. 11)Εις την διασταύρωσιν των οδών Βραχείας και Κηρυκείου. 12)Εις την οδόν Γεωργίου Σταύρου. 13)Εις την 2αν Εθνικήν οδόν και 14)εις την οδόν Πειραιώς. 